open-index/open-wikipedia-markdown huggingface dataset:
Finer

**Finer** er tynne «ark» av tre og brukes til dekorasjon eller av økonomiske eller konstruksjonsmessige årsaker. Tykkelsen er vanligvis mellom 0,6 og 3&nbsp;mm mens bredden og lengden av finer*arket* avhenger av trestokken og produksjonsmetoden. I intarsia brukes flere ulike typer finer for å danne et dekorativt mønster eller bilde. Finer kan brukes som overflatelag på billigere materialer som MDF-, spon- og kryssfinerplater samt massivtre av billigere slag, og senke prisen på produktet og samtidig gjøre det mulig å bruke treslag som det ikke hadde vært økonomisk eller konstruksjonsteknisk mulig å bruke ellers. Videre brukes finér til å produsere kryssfiner der det brukes billigere og ofte tykkere finer. Det mest vanlige er kryssfinerplater, men møbelindustrien utnytter finer til å lage både krumme og dobbelkrumme kryssfinerprodukter. Finer av god kvalitet brukes også til å lage bøylimte lister, noe som ofte finnes i båtinnredninger. Listene lages av finerlag som er orientert i samme retning som limes sammen mens finerlagene sitter i spenn på en mal.

## Produksjon
Det finnes tre ulike måter å produsere finer på og hvilken metode som benyttes avhenger av hva fineren skal brukes til.

### Saging
Ved saging sages trestokken opp i finerbord på samme måte som trebord sages. Saging er den eldste metode, men benyttes i liten grad idag da det er et svært stort tap av trevirke. Da sagbladets tykkelse er omtrent lik finerens tykkelse blir bare halvparten av en stokk utnyttet.

### Skrelling
Ved skrelling mykes stokken først opp i vannbad eller ved damp. Deretter skreller en kniv finerark av stokken ved at stokken roteres mens den presses mot kniven mens en motspiss holder finertykkelsen jevn. I teorien kan stokken skrelles til ett stort ark, men i praksis kuttes fineren opp i mindre ark. Imidlertid kan størrelsen utnyttes ved produksjon av kryssfinerplater.

Ved å ha en eksentrisk rotasjon av stokken kan trestrukturen danne fine mønstre i fineren, noe som utnyttes til å lage finer som utnyttes til dekorative formål.

### Skjæring
Ved skjæring sages stokken først i to eller flere deler på langs før den monteres i en bevegelig holder som kan presses mot en kniv og motspiss på samme måte som ved skrelling. Men resultatet blir mer lik saget finer da kniven skjær i samme plan som ved saging. Størrelsen på arket avhenger av stokkens størrelse og hvor mange deler den er saget opp i før skjæringen. Når en stokk skjæres selges finerarkene fra stokken samlet, en *blokk*, slik at stokkens mønster og farge kan utnyttes dekorativt i det ferdige produkt.

## Kilder
* 
 

## Eksterne lenker
*
Imathia

**Imathia** (gresk: Ημαθία, *Imathía*) er et prefektur i Hellas i periferien Sentral-Makedonia. Hovedstaden er Veria. Det grenser til prefekturene Kozani i vest og sørvest, til Pieria i sørøst, til Pella i nord og Thessaloniki i øst. Deltaet til elven Aliakmon danner en kort kystlinje mot Thermaikosbukten i øst. Folketallet er 140 611 innbyggere.

## Kommuner

## Geografi
Sørøst i Imathia ligger Pieriafjellene og i vest Vermionfjellene. Den lengste elven er Aliakmon som renner i sør og øst. Reservoaret på elven strekker seg også inn i Kozani. Det laveste punktet i prefekturet er ved Thermaikosbukten og det høyeste punktet er Vermio i vest.

## Historie
Områder rundt Imathia var først under makedonsk styre. I antikken inkluderte Imathia Edessa og Aiges, den antikke hovedstaden i Berroia (Veria), Kitios og flere andre.

Seinere ble Imathia annektert av Romerriket og i middelalderen av Østromerriket og fra 1400-tallet frem til balkankrigene i 1913 av Det osmanske riket. I motsetning til de sentrale og sørlige områdene av Hellas ble prefekturet først en del av Hellas under balkankrigene og etter traktatene fra București og London. Folketallet eksploderte og flere jordbruksområder ble utvidet. Veria fikk elektrisitet og de store veiene ble asfaltert. Under den gresk-tyrkiske krigen kom flere flyktninger fra Lilleasia til Imathia og bygde flyktningleirer og hus, og flere landsbyer ble grunnlagt.

Imathia ble hardt rammet av den andre verdenskrigen og den påfølgende greske borgerkrigen. Imathia ble først et prefektur i 1947 og Veria ble prefekturhovedstad. Fram til da hadde området hørt til Thessaloniki prefektur.

## Jordbruk
Jordbruket er i stor grad basert på fersken og jordbær. Syltetøyet Naousa er den mest kjente eksportartikkelen fra området.

## Klima
Imathia har hovedsakelig middelhavsklima med varme somre og kjølige vintre. I de sentrale og vestlige områdene og i Vermiofjellene kan en få nokså kjølige forhold om vinteren.

## Referanser


## Eksterne lenker
* Offisielt nettsted
Saar (elv)

**Saar** (fransk: *Sarre*) er en elv nordøst i Frankrike og vest i Tyskland, og en av sideelvene til Mosel fra høyre. Elva har sitt utspring i Vogesene på grensa mellom de tidligere regionene Alsace og Lorraine, der de to elvene *Sarre Rouge* og *Sarre Blanche* renner sammen ved Lorquin. Begge disse elvene har sitt utspring nær Mont Donon, den høyeste toppen nord i Vogesene. Etter 246 km (126 km i Frankrike og 120 km i Tyskland) munner Saar ut i Mosel ved Konz (Rheinland-Pfalz). Saar har et nedbørfelt på , og vannet her renner via Mosel ut i Rhinen og Nordsjøen.

Tidligere var Saar svært viktig for industrien i Saarland, som dreide seg om kull, jern og stål. Råmateriale og ferdige produkt ble skipet på elva og videre via Mosel til Rhinen og så til Ruhrgebiet eller Rotterdam.

Saar renner gjennom følgende departementer i Frankrike, delstater i Tyskland og byer: 
* Moselle (F): Abreschviller (Sarre Rouge), Lorquin, Sarrebourg, Fénétrange
* Bas-Rhin (F): Sarre-Union
* Moselle (F): Sarralbe, Sarreguemines
* Saarland (D): Saarbrücken, Saarlouis, Dillingen,  Merzig
* Rheinland-Pfalz (D): Saarburg, Konz.

Ved Saars bredde ligger verdensarvstedet Völklinger Hütte. Ved Mettlach passerer Saar gjennom de kjente Saar-svingene.

## Viktigste sideelver
* Blies
* Nied
* Prims

## Eksterne lenker
*
Ben Cardin

**Benjamin Louis «Ben» Cardin** (født 5. oktober 1943 i Baltimore i Maryland) er en amerikansk demokratisk politiker som fra 2007 til 2025 representerte delstaten Maryland i USAs senat. Cardin er utdannet jurist fra University of Pittsburgh og University of Maryland, Baltimore. Han ble valgt inn i Representantenes hus i 1986, og satt der i ti perioder, fra 1987 til 2007. Cardin stilte så til valg til senatet i 2006 og vant. Han inntok vervet som senator 3. januar 2007. Cardin er jøde.

## Referanser


## Eksterne lenker
*  Ben Cardin  – nettside hos Senatet.
*
James Weekes

**James Weekes** (født 11. september 1911, død 13. juni 1977) var en amerikansk seiler som deltok i de olympiske leker 1948 i London.

Weekes ble olympiske mester i seiling under OL 1948 i London. Han var med på den amerikanske båten «Llanoria» som vant 6-meter klassen foran den argentinske båten «Djinn» og «Ali baba II» fra Sverige. Seilingene  ble avviklet utenfor Torquay i perioden 3. til 12. august 1948. Mannskapet på «Uanoria» besto av Herman Whiton, Alfred Loomis, James Weekes, James Smith og Michael Mooney

## OL-medaljer
* 1948  London &ndash;  **Gull** i seiling, 6-meter klassen  USA

## Eksterne lenker
*
Blies

**Blies** er en elv sørvest i Tyskland (Saarland) og nordøst i Frankrike (Moselle), og er en av sideelvene til Saar fra høyre. Blies har sitt utspring fra tre kilder i fjellene Hunsrück nær Selbach i Tyskland. Elva er omtrent 100&nbsp;km lang, og munner ut i Saar ved den franske byen Sarreguemines. Den renner gjennom Sankt Wendel, Neunkirchen og Blieskastel (en av flere hundre landsbyer kalt opp etter elva). Den nedre delen av elva danner grensa mellom Frankrike og Tyskland.
Nied

**Nied** er en elv i Lorraine i Frankrike og Saarland i Tyskland, og en av sideelvene til Saar fra venstre. Den har sitt utspring der elvene Nied Allemande («Tyske Nied») og Nied Française («Fransk Nied») renner sammen ved Condé-Northen. 

Nied Française er den største av de to, og er 50 km lang, med kilde nær Morhange. En annen by langs Nied Française er Pange. Nied Allemande er 57 km lang med utspring i Seingbouse, øst for Saint-Avold. En annen by ved Nied Allemande er Faulquemont. 

Resten av Nied er 55 km lang, hvorav 16 km renner i Tyskland. Den renner gjennom Bouzonville og munner ut i Saar ved Rehlingen-Siersburg.
Max Baucus

**Max Sieben Baucus** (født 11. desember 1941 i Helena i Montana) er en amerikansk demokratisk politiker. Baucus har siden februar 2014 vært USAs ambassadør til Kina. Fram til det satt han i USAs senat som representant for delstaten Montana. Baucus er utdannet jurist fra Stanford University. Han ble valgt inn i Representantenes hus i 1974, og gjenvalgt i 1976. Baucus stilte så til valg til senatet i 1978 og vant. Han inntok embete som senator 15. desember 1978, etter at den sittende senatoren, Paul G. Hatfield, trakk seg før perioden var over. Han har blitt gjenvalgt fem ganger: i 1984, 1990, 1996, 2002 og 2008. Baucus regnes som en moderat demokrat.

## Referanser


## Eksterne lenker
* Max Baucus – nettside hos Senatet.
*
Saadjärv

**Saadjärv** er en innsjø sentralt og øst i Estland med et areal på 7,08 km². Innsjøen ligger omtrent 53 meter over havnivå.
Girvan

**Girvan** (Skotsk gælisk: *Inbhir Gharbhain*, «Munningen av elven Girvan») er en by (*[[Bystatus#Engelsktalende land|town]]*) med historisk status som burgh i regionen South Ayrshire i Skottland. Girvan ligger på sørøstsiden av Firth of Clyde på den skotske vestkysten, mellom Ayr i nord og Stranraer i sør. Den ligger 34&nbsp;km sør for Ayr og 47&nbsp;km nord for Stranraer, den fremste fergehavnen fra Skottland til Nord-Irland.

Det er en havneby som tidligere var en viktig fiskerihavn, men i dag lever først og fremst av turisme. Ved folketellingen i 2011 hadde byen en befolkning på 6 651 innbyggere, noe som er en svak nedgang fra 2001 på 6 940. Det er beregnet at folketallet vil synke ytterligere marginalt med 6 470 innbyggere i 2014.

## Historie

Girvan var opprinnelig en liten fiskehavn. I 1668 ble den en kommunal burgh ved charter.

Culzean Castle er et slott eller herskapshus fra 1700-tallet tilhørende markien av Ailsa og ligger 13&nbsp;km nord for byen. Markien eier også en vulkansk øy, Ailsa Craig, som er synbar 16&nbsp;km utenfor kysten. Under reformasjonen i Skottland var den et tilfluktssted for katolikker, men i dag er den stort sett et reservat for fugler som havsule og lundefugl. Øya har en type granitt som benyttes for curling. Den er i privat eie og åpen for salg.

Tilknytningen av jernbane, innledningsvis med selskapet Maybole & Girvan Railway på slutten av 1850-tallet, førte til at Girvan utviklet seg til en feriested ved kysten med sine strender og klipper. Blant de som la sin ferie her i tiden 1855 til 1941 var ornitologen Robert Grey, hans hustru Elizabeth Gray, kjent som innsamler av fossiler, og deres barn, særskilt Alice og Edith Gray. Familien, hovedsakelig Elizabeth og Alice, opprettet vitenskapelig organiserte samlinger med fossiler for flere museer, inkludert Natural History Museum i London.

Rett nord for byen ligger et destilleri som ble åpnet i 1963, tilhørende William Grant & Sons. Nestlé har en fabrikk som framstiller sjokolade som skipes ned til York hvor det benyttes for kjente britiske merkevarer som Kit Kat og Yorkie.

## Bilder

Fil:Dowhill Port - geograph.org.uk - 1138568.jpg| Dowhill Port med utsyn mot Firth of Clyde fra fjæresteinene i Turnberry-bukta.
Fil:Beach View - geograph.org.uk - 912227.jpg|Stranden ved flo med utsyn mot Balkenna.
Fil:Girvan Sea Front - geograph.org.uk - 534683.jpg|Sjøsiden i Girvan ved havnen og stranden.
Fil:Two Lumps Of Granite - geograph.org.uk - 1068544.jpg|To steiner med granitt, ytterst Ailsa Craig.
Fil:The Davidson Hospital - geograph.org.uk - 1591219.jpg| Davidson Hospital, erstattet med et nytt sykehus i 2010.
Fil:Ex-Woolworth store in Dalrymple Street, Girvan - geograph.org.uk - 1436622.jpg|Woolworth-butikken i Dalrymple Street.


## Referanser


## Eksterne lenker
* 
* About Girvan 
* Girvan Online
* South Ayrshire Council
* Salmon Fishing on the River Girvan
Jon Tester

**Jon Tester** (født 21. august 1956 i Havre, Montana) er en amerikansk demokratisk senator som representerte delstaten Montana fra 2007 til 2025. Tester har bakgrunn som musikklærer og har også drevet med økologisk landbruk. Som ung mistet han de tre mellomste fingrene på venstre hånd i en ulykke med en kjøttkvern.

Etter flere år i delstatssenatet i Montana stilte Tester til valg til senatet i 2006 mot sittende senator Conrad Burns, og vant etter et jevnt valg. Han inntok embete som senator 3. januar 2007. Han ble gjenvalgt i 2012. Motstanderen i valget var Montanas kongressrepresentant Denny Rehberg. Tester ble gjenvalgt også i 2018, men i 2024 tapte han mot republikaneren Tim Sheehy.

## Referanser


## Eksterne lenker
* Jon Tester  – nettside hos Senatet.
*
Pyhäjoki

**Pyhäjoki** er en kommune og et tettsted i landskapet Norra Österbotten i Finland. Den grenser til kommunene Kalajoki, Merijärvi, Oulainen, Brahestad og Vihanti. Kommunen er enspråklig finsk. Pyhäjoki hadde .

Historisk er stedet kjent for slaget ved Pyhäjoki som var den første større trefning mellom svenske og russiske styrker under finskekrigen 1808-1809.

## Referanser
Saalach

**Saalach** er en elv som renner gjennom Østerrike og Tyskland, er en av sideelvene til Salzach. Den har sitt utspring i den sørøstlige fjellsida av Staffkogel i Kitzbühel-Alpene. Den renner først som en liten elv østover gjennom skisenteret i Saalbach-Hinterglemm før den snur nordover ved Maishofen. Den følger så en bred dal til Saalfelden, og bukter seg gjennom den smale dalen mellom Leonganger og Loferer Steinberge, og fra Steinernes Meer til Lofer. Her går elva inn i et smalt gjel, som er kjent for elverafting, før den krysser grensa til Bayern i Tyskland ved Melleck. Like før den når Bad Reichenhall renner den ut i Saalachsee, en demning som er laget for vasskraftproduksjon. Saalach renner ut fra fjellområdene etter den har passert Staufeneck og inn i et flatt skogområde kalt Saalachau. Fra Piding og nordøstover renner elva ti km langs grensa til Østerrike før den renner ut i elva Salzach.

## Referanser


## Eksterne lenker
*
Herman Whiton

**Herman Frasch Whiton** (1904–1967) var en amerikansk seiler som deltok i de olympiske leker 1948 i London og 1952 i Helsingfors.

Whiton ble olympiske mester i seiling under OL 1948 i London. Han var med på den amerikanske båten «Llanoria» som vant 6-meter klassen foran den argentinske båten «Djinn» og «Ali baba II» fra Sverige. Seilingene  ble avviklet utenfor Torquay i perioden 3. til 12. august 1948. Mannskapet på «Llanoria» besto av Whiton, Alfred Loomis, James Weekes, James Smith og Michael Mooney

Fire år senere, under OL 1952 i Helsingfors vant han en ny olympisk gullmedalje i seiling i 6-metersklassen med båten «Llanoria». Mannskapet var John Morgan, Herman Whiton, Julian Roosevelt,  Everard Endt og Eric Ridder.

## OL-medaljer
* 1948  London &ndash;  **Gull** i seiling, 6-metersklassen  USA
* 1952  Helsingfors &ndash;  **Gull** i seiling, 6-metersklassen  USA

## Eksterne lenker
*
Sabatini

**Sabatini** er et geologisk område i provinsen Lazio i Italia og restene etter et intenst vulkanisk område som startet for omtrent 600&nbsp;000 år siden, hovedsakelig pyrkolastiske og freatiske utbrudd som har dannet former som maarer frem til omtrent 100&nbsp;000 år siden. Dette inkluderer Braccianosjøen, den største strukturen i Sabatinikomplekset. Andre komponenter i Sabatinikomplekset er Monte Rocca Romana, Monti della Tolfa, Monte Soratte og lenger sør Monti Cornicolani. 

## Eksterne lenker
* 
* Vulkankomplekset Sabatini på boris.vulcanoetna.com
* Sabatini i Italia på volcano.und.nodak.edu
Inverurie

**Inverurie** (skotsk gælisk: *Inbhir Uraidh* eller *Inbhir Uaraidh*) er en by (*[[Bystatus#Engelsktalende land|town]]*) i regionen Aberdeenshire i Skottland hvor elvene Ury og Don går sammen. Den har historisk status som kongelig burgh. Inverurie ligger omtrent 26 kilometer nordvest for Aberdeen. Folketallet er beregnet til  innbyggere for 2020.

## Etymologi
Stedsnavnet Inverurie kommer fra den skotsk-gæliske *Inbhir Uraidh* som betyr «sammenløpet av Ury» etter elven som slutter seg til Don like sør for byen.

På 1800-tallet, med den økte bruken av postvesenet, ble mange brev adressert til «Inverury» sendt til Inveraray i Argyll, på vestkysten av Skottland. Bystyret forordnet at navnet som skulle brukes til rådsvirksomhet skulle være «Inverurie» som de også anså som den «gamle skrivemåten». De ba publikum om å bruke denne skrivemåten i framtiden og sa at postmesteren hadde akseptert endringen. Byskriveren kom med den offisielle kunngjøringen 20. april 1866.

## Forhistorie

Utgravninger av arkeologer sommeren 2018 i Thainstone Business Park, oppdaget restene av et rundhus i skotsk midtre bronsealder (1550–1150 f.Kr.) og en kremasjongrav med urner; kremeringspraksis i skotsk sen bronsealder (1150–800 f.Kr.); og et rundhus fra jernalderen fra 1. og 2. århundre e.Kr., som indikerer menneskelig bosetning i området i tusenvis av år. En utgraving i 2002 avdekket restene av et annet rundhus fra jernalderen.

På en nærliggende åsside er liggende steinsirkel (Easter Aquhorthies-steinsirkelen) tilbake til 2000-tallet f.Kr. I utkanten av byen er Brandsbutt-steinen, en klasse I piktisk symbolstein med en ogham-inskripsjon.

## Historie
Inverurie sies å ha blitt grunnlagt av David av Huntingdon, jarl av Garioch og Huntingdon, bror til kong Malcolm IV, tippoldefar til Robert Bruce som beseiret John Comyn, 3. jarl av Buchan i nærheten i slaget ved Inverurie i mai 1308.

Det har vært tre kjente slag i byen: Slaget ved Inverurie (1308), slaget ved Harlaw (1411) mellom Donald av Islay, (MacDonald) og en hær kommandert av Alexander Stewart, jarl av Mar; og slaget ved Inverurie (1745) under det jakobittiske opprøret det året.

Den religiøse stiftelsen daterer før dette med fem århundrer med etableringen av Kirk of Inverurie nå kjent som St Andrew's Parish Church.

Byens eldste kjente charter stammer fra 1558, med dens moderne utvikling som fant sted etter byggingen av Aberdeenshire-kanalen som forbinder Port Elphinstone med Aberdeen Harbour i 1806. Inverurie Locomotive Works (1905–1969) førte til en beskjeden økning i størrelse og velstand, men det var ikke før oljeboomen i siste kvartal av 1900-tallet at byen utviklet seg til mye av sin nåværende form.

The House of Aquahorthies, som ligger i Burnhervie i utkanten av Inverurie, ble bygget rundt 1797. Huset fungerte som et katolsk seminar fram til 1829 og har siden den gang vært et privat familiehjem.

Under den andre verdenskrig ble tyske fly sett flere ganger på grunn av bombingen av den nærliggende byen Aberdeen, men Inverurie selv ble ikke bombet. 

## Vennskapsbyer
* Bagnères-de-Bigorre (Frankrike) siden 2016.

## Referanser


## Eksterne lenker
*
John Morgan

**John Morgan** (1930–2025) var en amerikansk seiler som deltok i de olympiske leker 1952 i Helsingfors.

Morgan ble olympiske mester i seiling under OL 1952 i Helsingfors. Han var med på den amerikanske båten «Llanoria» som vant 6-meter klassen foran den norske båten «Elisabeth X» og «Raila» fra Finland. Seilingene  ble avviklet i perioden 20. til 23. juli 1952. Mannskapet på «Llanoria» besto av John Morgan, Herman Whiton, Julian Roosevelt,  Everard Endt og Eric Ridder.

## OL-medaljer
* 1952  Helsingfors &ndash;  **Gull** i seiling, 6-metersklassen  USA

## Referanser


## Eksterne lenker
*
Osloveien

**Osloveien** kan vise til:

*Osloveien i Enebakk
*Osloveien i Frogn
*Osloveien i Halden
*Osloveien i Indre Østfold
*Osloveien i Moss
**Går fra Verket i Moss, langs med E6 frem til Vestby sentrum.
*Osloveien i Ringerike
*Osloveien i Røros
*Osloveien i Trondheim, se riksvei 706 og fylkesvei 715
*Osloveien i Ås
**Fra kommunegrensen til Drøbak blir veien Årungveien til Osloveien, den går fram til Drøbaksveien, ved Nofima Ås.
Britton Chance

**Britton Chance** (født 24. juli 1913, død 16. november 2010) var en amerikansk seiler som deltok i de olympiske leker 1952 i Helsingfors.

Chance ble olympiske mester i seiling under OL 1952 i Helsingfors. Han var med på den amerikanske båten «Complex II» som vant 5½-meterklassen foran den norske båten «Encore» og «Hojwa» fra Sverige. Seilingene  ble avviklet i perioden 20. til 23. juli 1952. Mannskap på «Complex II» var Britton Chance, Sumner White og Edgar White.

## OL-medaljer
* 1952  Helsingfors &ndash;  **Gull** i seiling, 5½-metersklassen  USA

## Referanser


## Eksterne lenker
*
Carabus monilis

* *alticola* 
* *consitus* 
* *taunicus* 
* *monilis* 
* *saouensis* 
* *subpyrenaeus* 

 
 

***Carabus monilis*** er en av billene i delgruppen (underfamilien) jordløpere i familiegruppen løpebiller. Systematikken følger Carabidae of the World. Endringer kan skje ved senere revisjon når det gjelder dette artskomplekset, siden det finnes en rekke synonymer og en rekke underarter. 

## Utbredelse
*Carabus monilis* finnes i Europa, men mangler helt eller er noe sjeldnere helt i vest og i øst. Finnes helt sørøst i Norge i en avgrenset populasjon.

## Utseende
*Carabus monilis* er mellom 22-26&nbsp;mm lang. Slekten *Carabus* er slekten med de «ekte jordløperne».  Beina er lange løpebein, kroppen er elegant bygd. Fargen er ofte grønne, svakt bronsefargede og metalliske, men kan være ganske mørke, nesten svarte. Dekkvingene mangler lengdestrimler, men har langsgående rekker av groper og forhøyninger, et knudret utseende.  Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte tilliggende hår. (Krever forstørrelse for å se). 

## Levevis
*Carabus monilis* er vanligvis nattaktiv og lever som predator på andre dyr. Den finnes i åpent landskap. De voksne sees fra våren og helt til utpå høsten. De overvintrer som voksen (imago), nedgravd i et hulrom under en stein eller en rot.

Larvene er mørke og opptil 30&nbsp;mm lange. De lever som predatorer, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.  

## Referanser


## Litteratur
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232.
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.

## Eksterne lenker
* 
* ''Carabus monilis'' - bilde 1
* ''Carabus monilis taunicus'' - bilde 2
* ''Carabus monilis'' - bilde 3
* ''Carabus monilis'' – Database Carabidae of the World – engelskspråklig
* ''Carabus monilis'' - Ground Beetles of Ireland - engelskspråklig
* ''Carabus monilis'' - Fauna Europaea - engelskspråklig
* Norsk Entomologisk forening
Fylkesvei 2514

**Fylkesvei 2514** går mellom Åstadvollen og Riste bru i Vestre Slidre kommune.

Frem til 2019 hadde veien betegnelsen fylkesvei 295 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Slaget ved Pyhäjoki

**Slaget ved Pyhäjoki** var et slag under finskekrigen mellom Sverige og Russland, slaget ble vunnet av de russiske styrkene og den svenske retretten fortsatte.

Da den finske delen av Sverige ble angrepet av Russland i februar 1808 besluttet den svenske øverstkommanderende Wilhelm Mauritz Klingspor i samsvar med gjeldende krigsplaner å trekke seg tilbake til nordre Finland i påvente av troppeforsterkninger fra Sverige og Sveriges allierte Storbritannia. 

Vinteren hadde gjort krigføringen ekstra besværlig og slaget ved Pyhäjoki var derfor en av de første som ble utkjempet og kom sammen med slaget ved Siikajoki til å markere at den svenske retretten nordvestover opphørte. Den russiske arméen hadde fulgt den svenske nordover idet de svenske styrkene hadde overlatt det meste av den finske delen av riket til russerne i det man anså som en taktisk retrett. 

Slaget ved Pyhäjoki var livlig, men den svenske kommandanten, oberst Georg Carl von Döbeln fortsatte så retretten for å følge øverstkommanderende Klingspors ordre. Under slaget ble den svenske generaladjutanten Gustaf Löwenhielm tatt til fange av de russiske styrkene, i hans sted ble Carl Johan Adlercreutz utnevnt.
Jeg, Claudius (TV-serie)

***Jeg, Claudius*** (originaltittel: *I, Claudius*) er et britisk politisk periodedrama på 12 episoder som ble vist på BBC i 1976. TV-serien handler om livet til de fire første romerske keiserne – Augustus, Tiberius, Caligula og Claudius – og deres familier. Handlingen fortelles fra Claudius’ perspektiv. Han har også fortellerstemmen. Serien ble skapt av  og er basert på Robert Graves’ roman ''Jeg, Claudius'' fra 1934. Rollen som Claudius spilles av Derek Jacobi, mens andre sentrale roller spilles av Siân Phillips, George Baker, Brian Blessed, John Hurt, Patrick Stewart, ,  og .

Serien anses å være blant de beste historiske tv-dramaer som er produsert. Skuespillerprestasjonene har blitt særlig fremhevet. Den oppnådde uventet høye seertall.

*Jeg, Claudius* var en forholdsvis billig produksjon og ble i sin helhet innspilt i studio. Selv om den er basert på en fiktiv biografi anses den å være troverdig i sin skildring av de historiske forholdene.

Serien ble sendt på NRK i 1977 og på TVNorge i 1993 og i 1996.

## Handling
I kjernen av Romerriket rundt år null utspiller det seg en familiekonflikt uten sidestykke i verdenshistorien. Man sloss om den romerske trone i en av historiens blodigste perioder. 

Hovedfokuset ligger på Claudius og slektens kamp til tronen. Helt fra den mektige Augustus tid, til Tiberius og den sinnssyke Caligula, som så ble etterfulgt av Claudius. 

Historien strekker seg fra år 24 f.Kr. til år 54 e.Kr og skildres av en døende Claudius som i all hemmelighet sitter å arbeider med sine memoarer. 

## Om serien
Serien besto originalt av 12 episoder; der 11 var på 50 minutter og en på ca 100 minutter. Den mest vanlige versjonen er på 13 episoder, der den lengste er delt i to. 

### Utmerkelser
Derek Jacobi og Siân Phillips vant hver sin BAFTA for sin medvirkning i serien. Phillips ble i tillegg tildelt prisen for *best performance* av Royal Television Society. Tim Harvey ble tildelt både en BAFTA og en Emmy for beste produksjondesign.

Serien ble tildelt prisen for beste utenlandske serie av spanske TP de Oro. Den ble i tillegg nominert til en BAFTA i kategorien beste dramaserie.

I 2000 kåret British Film Institute den på plass nummer 12 over landets 100 beste tv-produksjoner på 1900-tallet. Listen ble sammenfattet i 2000 og var basert på uttalelser fra 1600 tv-anmeldere, manusforfattere og programskapere.

## Episodeoversikt
Engelsk originaltitler, med norske episodetitler i parentes (gitt av NRK i 1977).
# A Touch of Murder (Et uventet dødsfall)  
# Family Affairs (Familiesaker)  
# Waiting in the Wings (Ventetid)
# What Shall We Do About Claudius? (Hva skal vi gjøre med Claudius?)
# Poison Is Queen (Gift)
# Some Justice (Hevn)
# Queen of Heaven (Sannheten)
# Reign of Terror (Skrekkregime)
# Zeus, by Jove! (Like stor som gudene) 
# Hail Who? (En ny keiser)
# Fool's Luck (Renkespill)
# A God in Colchester (Keiserens sorg)
# Old King Log (Mot slutten)

## Roller

## Fotnoter



## Referanser


## Eksterne lenker
*
Siikajoki

**Siikajoki** er en kommune og et tettsted i landskapet Norra Österbotten i Finland. Den grenser til kommunene Karlö, Limingo, Lumijoki, Brahestad, Siikalatva og Vihanti. Kommunen er enspråklig finsk. Siikajoki hadde .

Historisk er stedet kjent for slaget ved Siikajoki som var den andre større trefningen mellom svenske og russiske styrker under finskekrigen 1808–1809.

Kommunene Siikajoki og Ruukki ble slått sammen 1. januar 2007 til den nye kommunen Siikajoki. Siikajoki hadde før sammenslåingen 1&nbsp;326 innbyggere (per 31.12.2006) og et areal på 280,58&nbsp;km², hvorav 279,27&nbsp;km² var landområder.

## Referanser




## Eksterne lenker
* 

## Bildegalleri

Fil:Siikajoki Church 2007 05 06.JPG|Siikajoki kirke (1701).
Fil:Paavola Church 2006 07 27.JPG|Paavola kirke (1756).
Fil:Revonlahti Church 2007 05 06.JPG|Revonlahti kirke (1775).
Mario Lertora

**Mario Lertora** (født 21. september 1897 i Genève, død 28. mars 1939 samme sted) var en italiensk turner som deltok under de olympiske leker 1924 i Paris, 1928 i Amsterdam og 1932 i Los Angeles.

Lertora ble olympisk mester i 1924. Han var med på det italienske laget som vant lagkonkurransen i mangekamp med 839,058 poeng foran Frankrike (820,528) og Sveits (816,661). I 1928 ble det ingen medaljer, men i 1932 fikk han gull i lagkonkurransen og bronse i frittstående.

## OL-medaljer
* 1924  Paris -  **Gull** i turn, mangekamp lagkonkurranse (Italia)
* 1932  Los Angeles -  **Gull** i turn, mangekamp lagkonkurranse (Italia)
* 1932  Los Angeles -  **Gull** i turn, frittstående (Italia)

## Referanser


## Eksterne lenker
*
Frank Lautenberg

**Frank Raleigh Lautenberg** (født 23. januar 1924 i Paterson, New Jersey, død 3. juni 2013 i New York) var en amerikansk demokratisk senator som representerte delstaten New Jersey. Lautenberg hadde utdanning i økonomi fra Columbia University. Han ble valgt inn i senatet i 1982, og gjenvalgt i 1988 og 1994. Han tok ikke gjenvalg i 2000, men kom tilbake og vant igjen i 2002. Han ble gjenvalgt i 2008.

Lautenberg døde 3. juni 2013, 89 år gammel. Han var på dødstidspunktet det eldste medlemmet av senatet. Lautenberg hadde ikke tenkt til å søke gjenvalg i 2014.

## Referanser


## Eksterne lenker
* Frank Lautenberg – nettside hos Senatet.
*
Washburn Guitars

**Washburn Guitars** er en amerikansk gitarprodusent som har tilholdssted i Chicago, Illinois. De har vært aktive siden 1883 og lager både elektriske og akustiske gitarer. 

Washburn Guitars er et datterselskap av U.S. Music Corporation.

## Eksterne lenker
* Washburn.com
Inverkip

**Inverkip** (Skotsk gælisk: **Inbhir Chip**) er en landsby (*[[Landsby#Landsbyer i engelsktalende land|village]]*) i regionen Inverclyde i Skottland. Den ligger omtrent 6,5 kilometer sørvest for Greenock ved Firth of Clyde på den skotske vestkysten.

Ved folketellingen i 2001 hadde Inverkip 1&nbsp;598 innbyggere.
 
I 2006 ble folketallet estimert til 2&nbsp;640 innbyggere.

Lunderston Bay er et populær pikinik-utflukt fra Inverkip.

## Referanser
Fermi-gass

En **Fermi-gass**, eller **fri-elektron-gass**, er en samling av ikke-vekselvirkende fermioner. Den er en kvantemekanisk versjon av en ideell gass for fermioner. Elektroner i metaller og halvledere an nøytroner i nøytronstjerner kan tilnærmes å være Fermi-gasser. Energidistribusjonen av fermioner i en Fermi-gass i termisk likevekt er bestemt av deres tetthet, temperaturen og settet av tilgjengelige energitilstander via Fermi-Dirac statistikk. På grunn av Paulis eksklusjonsprinsipp kan ingen av kvantetilstandene være fylt av mer enn ett fermion slik at den totale energien i Fermi-gassen ved null temperatur er større enn produktet av antall partikler og grunntilstanden til enkeltpartiklene. Av denne grunnen er trykket i en Fermi-gass større enn null selv ved null temperatur i motsetning til en klassisk ideell gass. Det såkalte degenererte trykket er nok til å stabilisere en nøytronstjerne (en Fermi-gass av nøytroner) eller en hvit dvergstjerne (en fermi-gass av elektroner) mot gravitasjonstrykket som forsøker å trykke stjernen sammen.

Det er mulig å definere en Fermi-temperatur og under denne temperaturen kan gassen sees på som degenerert. Denne temperaturen avhenger av masse til fermionene og energitilstandstettheten. For metaller er elektrongassens Fermi-temperatur vanligvis mange tusen Kelvin og kan alltid sees på som degenerert. Den maksimale energien til fermionene ved null temperatur kalles for Fermienergien. Fermienergiens overflate i impulsrommet er kjent som *Fermioverflaten*.

Siden vekselvirkninger er neglisjert per definisjon, reduseres behandlingen av likevektsegenskapene og de dynamiske egenskapene til en Fermi-gass til å behandle egenskapene til de enkelte individuelle partiklene. På grunn av dette er behandligen av Fermi-gasser relativt enkle å ha med og gjøre og utgjør utgangspunktet for mer avanserte teorier, for eksempel Fermi-væske-teori og perturbasjonsteori, som med en viss grad av nøyaktighet tar hensyn til vekselvirkninger mellom fermionene.

## Eksterne lenker
*
Bob Menendez

**Bob Menendez** (født 1954) er en amerikansk tidligere senator (D) som representerte delstaten New Jersey. Han er utdannet jurist. Menendez var borgermester i Union City fra 1986 til 1992. Han ble valgt inn i Representantenes hus i 1992, og gjenvalgt seks ganger.

Han ble utnevnt til senator i USAs senat i 2006, etter at hans forgjenger, senator Jon Corzine, vant guvernørvalget i november 2005. Det var Corzine som utnevnte han. I november 2006 vant han valget mot republikaneren Thomas Kean med 53,3% av stemmene. Han ble gjenvalgt i 2012 med 58,2%.

Han ble tiltalt for korrupsjon i 2015, men juryen kunne ikke enes om skyldspørsmålet. I 2018 ble saken henlagt. Han mottok imidlertid en «kraftig irettesettelse» fra Senatets etikkutvalg.

I 2023 ble Menendez på nytt tiltalt for korrupsjon. I 2024 ble han dømt for korrupsjon, og 20. august 2024 trakk han seg som senator.

## Referanser


## Eksterne lenker
* Robert Menendez  – nettside hos Senatet.
*
Jean Gutweniger

**Jean Gutweniger** (født 13. november 1892, død 11. juli 1979) var en sveitsisk turner som deltok i De olympiske leker i 1924.

Gutweniger fikk sølv i bøylehest, der Sveits tok de fire første plassene, og han fikk også sølv i svingstang, bak Leon Štukelj. Han var også med på det sveitsiske laget som kom på tredjeplass i lagkonkurransen i mangekamp.

## OL-medaljer
* 1924  Paris -  Sølv i turn, bøylehest 
* 1924  Paris -  Sølv i turn, svingstang 
* 1924  Paris -  Bronse i turn, mangekamp lagkonkurranse

## Referanser


## Eksterne lenker
*
Holåbreen

**Holåbreen** er en isbre i Skjåk kommune i Innlandet og Luster kommune i Vestland. Den ligger i Breheimen, mellom den øvre delen av Tundradalen i nord, Lundadalen i øst og Fortunsdalen i sør. Breen ligger rundt og tildels mellom de opptil 2&nbsp;047 meter høye Holåtindan. Holåbreen har et areal på .

## Se også
*Norges isbreer

## Referanser
Effisiens (økonomi)

**Effisiens** er i sosialøkonomisk forstand betyr det å oppnå en høy verdiskapning samtidig som en ikke benytter mye ressurser.

Effisiens= \frac{verdiskaping}{ressursbruk}

Effisiensen til noe avhenger dermed av hva vi mener med verdiskapning, og hva vi mener med ressursbruk. Dette er tema som en i få tilfelle vil bli enige om. Samtidig er det ikke alltid verdiskapning og ressursbruk er målbart. Likevel benyttes begrepet som en oppfordring for hva en ønsker å oppnå på mange felter i livet, gjerne uten at en klargjør for hva en legger i de underliggende begrepene verdiskapning og ressursbruk.

Begrepet har ofte blitt feilaktig brukt for det relaterte begrepet produktivitet. Produktivitet betyr en størst mulig produksjon av noe i forhold til ressursbruken.

## Se også
* Effisiens
* Effektivitet

## Kilder
* T. Busch, E. Johnsen, J.O. Vanebo: Økonomistyring i det offentlige. 3.utgåve. Oslo, 2002.
Vibeke Lunde

**Karen Vibeke «Babben» Lunde**, tidligere **Falkum-Hansen** (født 21. mars 1921 i Christiania, død 12. august 1962 i Oslo) var en norsk seiler som deltok i de olympiske leker 1952 i Helsingfors.

Lunde vant en olympisk sølvmedalje i seiling under OL 1952 i Helsingfors. Hun var med på den norske båten «Encore» som kom på andreplass i 5½-meterklassen bak amerikanske båten «Complex II». Seilingene  ble avviklet i perioden 20. til 23. juli 1952. Mannskapet på «Encore» besto foruten K.V. Lunde av hennes ektemann, Peder Lunde og hennes bror, Børre Falkum-Hansen.

## OL-medaljer
* 1952  Helsingfors &ndash;  Sølv i seiling, 5½-metersklassen (Norge)

## Eksterne lenker
*
Kilkis (prefektur)

**Kilkis** (gresk Κιλκίς) var et prefektur i Hellas i periferien Sentral-Makedonia. Hovedstaden er Kilkis og det grenser til prefekturene Pella i vest, Thessaloniki i sør, Pieria i øst og til Nord-Makedonia i nord.  

## Geografi
Fjellene Paiko ligger i vest, vestlige deler av Kerkini i nordøst og Krousio i øst. Doiranisjøen ligger i nord. 

## Klima
De sørlige områdene av Aksiosdalen har middelhavsklima, ellers er klimaet hovedsakelig kontinentalt med kalde vintre i høyereliggende områder. 

## Historie
Områdene som i dag utgjør prefekturet bestod av flere kongeriker før det ble invadert av Makedonia, som senere styrte over området. Deres styre sluttet etter tredje makedonske krig og det ble en del av Romerriket. Etter at Romerriket ble delt i to i 395 ble Kilkis en del av Østromerriket. Det ble så gitt til Bulgaria og ble bosatt av bulgarere. På 1400-tallet kom området inn under Det osmanske riket, som hadde det fram til den første Balkankrigen i 1912, da det ble tatt av Bulgaria igjen. I den andre Balkankrigen i 1913 erobret den greske hæren området og det ble endelig annektert og en del av Hellas. Mange grekere fra Lilleasia kom til Kilkis etter den gresk-tyrkiske krigen i 1922 og som følge folkeutvekslingen mellom Hellas og Tyrkia fastsatt i Lausannetraktaten. Området ble da igjen gresktalende. 

Fram til 1939 var området en del av Thessaloniki prefektur, før det ble et eget prefektur. Etter den andre verdenskrigen og den greske borgerkrigen måtte mye av prefekturet bygges opp igjen. Folketallet økte, men mange emigrerte også fra landet.

## Kommuner

## Kilder
* Prefectures of Greece www.geogreece.gr
Fylkesvei 2512

**Fylkesvei 2512** går mellom Åsheim og Øde i Vestre Slidre kommune.

Frem til 2019 hadde veien betegnelsen fylkesvei 294 (Oppland).

## Kommuner og knutepunkter

## Referanser




## Eksterne lenker
* 
* Vegvesenets vegkart 
*
Slaget ved Pulkkila

**Slaget ved Pulkkila** var et slag under finskekrigen mellom Sverige og Russland, slaget ble vunnet av de svenske styrkene.

Da den finske delen av Sverige ble angrepet av Russland i februar 1808 besluttet den svenske øverstkommanderende Wilhelm Mauritz Klingspor å trekke seg tilbake til nordre Finland i påvente av troppeforsterkninger fra Sverige og Sveriges allierte Storbritannia. 

Vinteren hadde gjort krigføringen ekstra besværlig og slaget ved Pulkkila var derfor en av de første som ble utkjempet etter den svenske retretten opphørte. Den russiske arméen hadde fulgt den svenske nordover idet de svenske styrkene hadde overlatt det meste av den finske delen av riket til russerne i det man anså som en taktisk retrett. 

## Referanser
Kilsyth

**Kilsyth** (Skotsk gælisk: *Cill Saidhe*) er en by (*[[Bystatus#Engelsktalende land|town]]*) i regionen North Lanarkshire i Skottland. Kilsyth ligger i det tett befolkede Central Belt omtrent halvveis mellom Glasgow og Stirling. Byen er kjent for slaget ved Kilsyth den 15. august 1645, og de de religiøse vekkelsene på 1700-, 1800- og 1900-tallet. Byen har nå forbindelser med Cumbernauld på en gang som en del av Cumbernauld og Kilsyth District Council. Byene har også de samme parlamentsmedlemmene i Holyrood og Westminster. Byen har for 2020 et beregnet folketall på 10 380 innbyggere.

## Historie

Det er arkeologiske bevis på bosetting siden neolittisk tid (bondesteinalderen). Romerne anerkjente den strategiske betydningen av Kilsyth; festningsverkene Bar Hill og Croy Hill ved Den antoninske mur er godt synlige fra dagens by. I middelalderen hadde Kilsyth en sentral strategisk posisjon på en av hovedrutene over den smaleste delen av Skottland. Det var stedet for to, nå ødelagte, festninger ved Balcastle og Colzium. Disse ble vist på Timothy Ponts kart fra 1580 og kan også sees på Joan Blaeus kart som ble avledet fra det. Byen ble offisielt etablert i 1620, selv om et baroni av Kilsyth gikk foran dette. Når det gjelder navnet på byen, fører moderne forskning på Kilsyths toponymi til andre funn enn tidligere analyser.

Borgerkrigslaget ved Kilsyth fant sted i åssidene mellom Kilsyth og Banton i 1645. Kilsyth ble senere nært knyttet til de ulike forsøkene fra jakobittene på å gjenvinne kronen. «Bonnie Prince», Charles Edward Stuart, er rapportert å ha tilbrakt natten i byen i januar 1746. Slagmarken er nå under Banton Loch, som i stor grad er en kunstig vannbasseng som brukes til å mate Forth- og Clyde-kanalen, nær den høyeste høyden. Kanalen ble kuttet gjennom Dullatur Bog i 1769-1770, noe som ga Kilsyth økonomisk fordel. (Det forstyrret tilsynelatende mange små padder som flyttet seg ved å hoppe nordover).

Historisk sett var prestegjeldet kjent som Moniabrugh, eller en av dens varianter, med navnet endret en gang på 1700-tallet. Byens økonomi har endret seg i løpet av de siste tre århundrene fra melkeproduksjon, håndveving, tamburering og utvinningsindustri til lett ingeniør-, transport- og serviceindustri. Mange av innbyggerne i arbeidsfør alder pendler nå til jobb i større byer eller Glasgow.

I juli 2020 ble den sittende SNP-rådmannen for Croy & Kilsyth, Mark Kerr, siktet for fem tilfeller av historiske seksuelle overgrep. Dette førte til betydelig dekning i forskjellige nasjonale nyhetskanaler, hvoretter Kerr trakk seg fra SNP og ble en uavhengig rådmann. Kerr kom ikke med noen unnskyldning under sin første høring og en rettssak er under behandling.

## Vennskapsby
*  **[[Meulan]]**, Frankrike.

## Referanser


## Eksterne lenker

*
Fossnes

**Fossnes** er et tettsted i Sandefjord kommune i Vestfold. Tettstedet har  innbyggere per 1. januar , og ligger åtte kilometer nord for tettstedet Stokke.

Fossnes ligger i Arnadal sogn i tidligere Stokke kommune. Her ligger Arnadal kirke fra 1882.

## Se også
* Sandefjord kommunes hjemmeside
* Fossnes - Store norske leksikon
* Arnadal kirke
* Tettsteder i Vestfold

## Referanser
Myntautomat

En **myntautomat**, eller **salgsautomat**, er en maskin som leverer vare eller tjenester når en kunde putter på nok penger i et lite hull i maskinen. Eksempler på myntautomater kan være telefonkiosker, brusautomater og parkerings- og bompengeinnkrevingsautomater.

## Historie
Den første oppskrevne referansen til en myntautomat finnes i arbeidet til Heron av Alexandria, en første århundre-ingeniør og matematiker. Hans maskin aksepterte en mynt og deretter avga en gitt mengde hellig vann. Når mynten ble puttet på, falt den ned på et brett som var koblet til en hendel/løftearm. Løftearmen åpnet en ventil som lot litt vann renne ut. Brettet fortsatte å skråne på grunn av myntens vekt inntil den falt av og motvekten flyttet løftearmen tilbake på plass og skrudde av ventilen.

## Referanser
Kilwinning

**Kilwinning** (skotsk-gælisk: *Cill D’Fhinnein*; skotsk: *Kilwinnin*) er en by (*[[Bystatus#Engelsktalende land|town]]*) i regionen North Ayrshire i Skottland. Den er ved et betydningsfullt krysningspunkt og overfart til elven Garnock, nord for  Irvine, rundt 34 km sørvest for Glasgow. Kilwinning var også et verdslig sogn. Med ankomsten av jernbanen ble byen kjent som «The Crossroads of Ayrshire» (Veikrysset i Ayrshire). 

Dagens Kilwinning har blitt effektivt forbigått av en seksjon med to kjørebaner av hovdveien A78, som siden 1961 har passert en tre kvarters mil sør for byen. Dette har lettet byen fra sitt tidligere rykte som en flaskehals, men samtidig har det ikke gitt potensielle besøkende større grunn til å stikk innom. Terrenget rundt Kilwinning er flatt mot sørøst, men kupert mot nordvest. Havet ligger nær Kilwinning i sør-vest. Det høyeste punktet i nærheten er 333 meter over havet, 9,6 km nord for Kilwinning.

Folketallet er for 2020 beregnet til 16 100 innbyggere.

## Etymologi
Kilwinning, skrevet som Kilwinin i 1202, er et gælisk navn som betyr «kirken Saint Finnan» (gælisk Finnean). *Cill* er et gammelt gælisk ord som ikke lenger er i bruk, som stammer fra latin, *cella*, «avlukke» i betyndingen «munkecelle», som også celle på norsk. Dette vises mange ganger i Skottland i navn som begynner med *Kil-*. Navnet Finnean er en diminutiv form, relatert til Findbarr eller Finnian av Moville som døde i 579 e.Kr. Innenfor selve Kilwinning finnes St Winning's Well. Formen med *-w-* viser britisk eller før-gælisk innflytelse. Den gæliske formen betyr bokstavelig talt «din Finnan-kirke», hvor D'en representerer «din», en måte å betegne helgener i noen gæliske stedsnavn.

## Dagens Kilwinning

I 1966 falt Kilwinning innenfor området betegnet Irvine New Town. Kilwinning ekspanderte raskt med nye eiendommer bygget på omkringliggende jordbruksland for å møte den planlagte befolkningsøkningen.

I dag består Kilwinning av det historiske sentrum, Bridgend (som opprinnelig var en egen landsby), begge nå omgitt av eiendommene Corsehill, Woodwynd, Blacklands, Pennyburn, Whitehirst Park og Woodside, med de tre siste lagt til etter at det ble innlemmet i Irvine New Town.

Eldre innbyggere omtaler noen ganger Blacklands som «Ironworks» etter Eglinton Iron Works som en gang eksisterte i området, den eneste gjenlevende bygningen fra den tiden er nå Nethermains Community Center, selv om «slaggbakken» i mange år ruvet over området. Den ble ryddet i 1979, og fra der steinmassen som ble brukt til å bygge terminalen ved Hunterston, er nå anlagt som Almswall Park.

Hovedgaten i Kilwinning har på 2000-tallet blitt pusset opp som en del av regenereringen av Irvine Bay-området av Irvine Bay Regeneration Company.

## Referanser


## Eksterne lenker

* 
*Kilwinning Community Council 
*Kilwinnings nettsted
*The Gazetteer for Scotland
Midslandsk

**Midslandsk** er en nederlandsk dialekt. Den er i slekt med byfrisisk og har innflytelse både fra hollandsk og vestfrisisk. Dialekten brukes av enkelte beboere i området rundt landsbyen Midsland på øyen Terschelling i den nederlandske provinsen Friesland.
Finn Ferner

**Finn Christian Ferner** (1920–2001) var en norsk seiler som deltok i De olympiske leker 1952 i Helsingfors. Han var bror til prinsesse Astrids ektemann Johan Martin Ferner.

Ferner vant en olympisk sølvmedalje i seiling under OL 1952 i Helsingfors. Han var med på den norske båten «Elisabeth X» som kom på andreplass i 6-meterklassen bak den amerikanske båten «Llanoria». Seilingene ble avviklet i perioden 20. til 28. juli 1952. Mannskapet på «Elisabeth X» besto av Finn Ferner, Erik Heiberg, Tor Arneberg, Johan Martin Ferner og Carl Mortensen.
 
## OL-medaljer
* 1952  Helsingfors &ndash;  Sølv i seiling, 6-metersklassen  NOR

## Referanser


## Eksterne lenker
*
Børre Falkum-Hansen

**Børre Erik Falkum-Hansen** (født 13. august 1919 i Oslo, død 24. juni 2006 i Oslo) var en norsk seiler som deltok i de olympiske leker 1952 i Helsingfors.

Falkum-Hansen vant en olympisk sølvmedalje i seiling under OL 1952 i Helsingfors. Han var med på den norske båten «Encore» som kom på andreplass i 5½-meterklassen bak amerikanske båten «Complex II». Seilingene  ble avviklet i perioden 20. til 23. juli 1952. Mannskapet på «Encore» besto av Peder Lunde og hans hustru Vibeke Lunde og Børre Falkum-Hansen.

## OL-medaljer
* 1952  Helsingfors &ndash;  Sølv i seiling, 5½-metersklassen (Norge)

## Eksterne lenker
*
Pulkkila

**Pulkkila** er en tidligere kommune og et tettsted i landskapet Norra Österbotten i Finland. Pulkkila var enspråklig finsk.

Den 1. januar 2009 ble Pulkkila og nabokommunene Kestilä, Piippola og Rantsila slått sammen til den nye Siikalatva kommune. Ved sammenslåingen hadde Pulkkila kommune et landareal på 381,40&nbsp;km² og  innbyggere per 31. desember 2008.

Historisk er stedet kjent for slaget ved Pulkkila som var den andre større trefningen mellom svenske og russiske styrker under finskekrigen 1808-1809.

## Referanser
Aubrey de Vere, 1. jarl av Oxford

**Aubrey de Vere, 1. jarl av Oxford** (født rundt 1110, død 1194) var den første jarl av Oxford i Englands historie. Han var sønn av Aubrey de Vere, hvis far av samme navn hadde kommet til England med Vilhelm Erobreren. Han ble utnevnt til jarl av Maud av England i 1141. Denne tittelen ble senere bekreftet av hennes sønn, Henrik II. Da han døde i 1194 ble han etterfulgt av sin sønn Aubrey de Vere, 2. jarl av Oxford.

## Referanser


## Kilder
* Powicke, F. Maurice og E. B. Fryde *Handbook of British Chronology* (London: Royal Historical Society, 1961, 2. utg.), s. 434.
Aubrey de Vere, 2. jarl av Oxford

**Aubrey de Vere, 2. jarl av Oxford** (død 1214) var sønn og arving av Aubrey de Vere, 1. jarl av Oxford. Han arvet jarledømmet fra sin far da denne døde i 1194. Aubrey var nært knyttet til kong John, men døde før adelen gjorde opprør mot kongen. Da han døde i 1214 ble han etterfulgt av sin bror Robert de Vere, 3. jarl av Oxford.

## Referanser


## Kilder
* Powicke, F. Maurice og E. B. Fryde *Handbook of British Chronology* (London: Royal Historical Society, 1961, 2. utg.), s. 434.